
ΑΡΤΗΤΕΑ ΣΤΟ ΔΙΑΔΙΚΤΥΟ
ΕΞΑΙΡΕΤΙΚΑ ΕΠΕΙΓΟΝ
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΟΙΚΟΝΟΜΙΚΩΝ
ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΩΝ
Αθήνα, 23 Ιανουαρίου 2015
ΕΣΟΔΩΝ
1 . ΓΕΝ. ΔΙΕΥΘΥΝΣΗ ΦΟΡΟΛΟΓΙΚΗΣ ΔΙΟΙΚΗΣΗΣ
ΔΙΕΥΘΥΝΣΗ ΕΦΑΡΜΟΓΗΣ ΤΗΣ
ΦΟΡΟΛΟΓΙΚΗΣ ΠΟΛΙΤΙΚΗΣ ΚΑΙ
ΝΟΜΟΘΕΣΙΑΣ
Ι. ΥΠΟΔΙΕΥΘΥΝΣΗ Α΄ΑΜΕΣΗΣ
ΦΟΡΟΛΟΓΙΑΣ
ΤΜΗΜΑΤΑ Α΄ & Β΄
Ταχ. Δ/νση : Καρ. Σερβίας 10
Τ.Κ. : 101 84 ΑΘΗΝΑ
Τηλέφωνο : 210 3375315-6
FAX : 210 3375001
ΙΙ. ΔΙΕΥΘΥΝΣΗ ΠΑΡΟΧΗΣ
ΦΟΡΟΛΟΓΙΚΩΝ ΥΠΗΡΕΣΙΩΝ
Ταχ. Δ/νση : Χανδρή 1 & Θεσ/κης
Τ.Κ. : 18346 ΜΟΣΧΑΤΟ
Τηλέφωνο : 210 4802010
2 . ΓΕΝ. ΔΙΕΥΘΥΝΣΗ ΗΛΕΚΤΡΟΝΙΚΗΣ
ΔΙΑΚΥΒΕΡΝΗΣΗΣ & ΑΝΘΡΩΠΙΝΟΥ ΔΥΝΑΜΙΚΟΥ
ΔΙΕΥΘΥΝΣΗ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ (Γ.Γ.Δ.Ε.) ΤΜΗΜΑ Α΄
Ταχ. Δ/νση : Χανδρή 1 & Θεσ/κης
Τ.Κ. : 18346 ΜΟΣΧΑΤΟ
ΘΕΜΑ: Τροποποίηση διατάξεων της ΠΟΛ 1013/2014 (ΦΕΚ Β΄32/14.1.2014)
απόφασης του Γ.Γ.Δ.Ε. «Υποβολή δήλωσης πληροφοριακών στοιχείων μισθώσεων ακίνητης περιουσίας με τη χρήση ηλεκτρονικής μεθόδου επικοινωνίας μέσω διαδικτύου»
ΑΠΟΦΑΣΗ
Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ
Έχοντας υπόψη :
1. Τις διατάξεις της υποπαραγράφου Ε2 του ν. 4093/2012 περί σύστασης
θέσης Γενικού Γραμματέα Δημοσίων Εσόδων (ΦΕΚ 222 Α΄ - 12/11/2012).
2. Την υπ’ αριθμ. 20 της 25.6.2014 Πράξη του Υπουργικού Συμβουλίου «Επιλογή και Διορισμός Γενικού Γραμματέα της Γενικής Γραμματείας Δημοσίων Εσόδων του Υπουργείου Οικονομικών» (ΦΕΚ ΥΟΔΔ 360/25.06.2014) για την επιλογή και τον διορισμό της κ. Αικατερίνης Σαββαΐδου.
3. Τις διατάξεις της παραγράφου 4 του άρθρου 15 του ν.4174/2013 (ΦΕΚ 170 Α'/26-7-2013), περί παροχής πληροφοριών από τρίτους όπως ισχύουν.
4. Την ΠΟΛ 1013/2014 (ΦΕΚ Β 32/14.1.2014) Απόφαση του Γ.Γ.Δ.Ε. για την υποβολή δήλωσης πληροφοριακών στοιχείων μισθώσεων ακίνητης περιουσίας με τη χρήση ηλεκτρονικής μεθόδου επικοινωνίας μέσω διαδικτύου.
5. Την ανάγκη τροποποίησης της ΠΟΛ 1013/2014 Απόφασης του Γ.Γ.Δ.Ε. για την υποβολή δήλωσης πληροφοριακών στοιχείων μίσθωσης.
6. Ότι από την παρούσα απόφαση, δεν προκαλείται επιπλέον δαπάνη σε βάρος του κρατικού προϋπολογισμού.
ΑΠΟΦΑΣΙΖΟΥΜΕ
1. Στο τέλος του άρθρου 1 της ΠΟΛ 1013/2014 προστίθεται νέο εδάφιο ως εξής : « Η υποχρέωση αυτή είναι προαιρετική για τους εκμισθωτές αγροτικών εκτάσεων εφόσον το μηνιαίο μίσθωμα δεν υπερβαίνει το ποσό των ογδόντα (80) ευρώ ».
2. Μετά την παράγραφο 6 του άρθρου 2 της ΠΟΛ 1013/2014 προστίθεται νέα παράγραφος 7 ως εξής: «7. Σε όσες περιπτώσεις είναι αδύνατη η ηλεκτρονική υποβολή, κατά τα ανωτέρω, και η δήλωση υποβάλλεται για λογαριασμό του εκμισθωτή, από κηδεμόνα σχολάζουσας κληρονομίας, εκκαθαριστή κληρονομίας διορισμένο από το δικαστήριο, εκτελεστή διαθήκης που διορίστηκε από το δικαστήριο ή από τη Διεύθυνση Εθνικών Κληροδοτημάτων, σύνδικο πτώχευσης σε περίπτωση πτώχευσης φυσικού προσώπου, προσωρινό διαχειριστή σε περίπτωση επιδικίας, μεσεγγυούχο σε περίπτωση μεσεγγύησης, επίτροπο ή κηδεμόνα ή δικαστικό συμπαραστάτη σε περίπτωση που ιδιοκτήτης ακινήτου είναι ανήλικο τέκνο ή άτομο σε δικαστική συμπαράσταση, θα υποβάλλεται χειρόγραφα στην αρμόδια Δ.Ο.Υ φορολογίας του εκμισθωτή με το ειδικό έντυπο δήλωσης όπως το συνημμένο “ΥΠΟΔΕΙΓΜΑ” ».
3. Η παράγραφος 1 του άρθρου 4 της ίδιας απόφασης αντικαθίσταται ως εξής : «1. Όσοι δεν δηλώνουν τα στοιχεία των μισθώσεων ή τα δηλώνουν εκπρόθεσμα ή ελλιπώς, υπόκεινται στις κυρώσεις που προβλέπονται από τις ισχύουσες διατάξεις του ν. 4174/2013».
4. Το πρώτο εδάφιο της παραγράφου 2 του άρθρου 4 της ίδιας απόφασης αντικαθίσταται ως εξής:
« 
Για τις περιπτώσεις υποβολής εκπρόθεσμης ή ελλιπούς ή μη υποβολής δήλωσης πληροφοριακών στοιχείων μίσθωσης ακίνητης περιουσίας, θα αποστέλλονται από τη Δ.ΗΛΕ.Δ. προς τις αρμόδιες Δ.Ο.Υ. συγκεντρωτικές καταστάσεις με τα στοιχεία των υπόχρεων εκμισθωτών που, κατά περίπτωση, δεν έχουν υποβάλλει ή υπέβαλαν εκπρόθεσμα ήελλιπώς μέσα στον προηγούμενο μήνα τα πληροφοριακά στοιχεία μίσθωσης ακίνητης περιουσίας».
5. Στο τέλος του άρθρου 5 της ίδιας απόφασης προστίθεται νέο εδάφιο ως εξής : « Σε περίπτωση εκμίσθωσης κοινόχρηστων χώρων η δήλωση των πληροφοριακών στοιχείων μίσθωσης ακίνητης περιουσίας υποβάλλεται από το διαχειριστή (φυσικό ή νομικό πρόσωπο ή νομική οντότητα), με το ΑΦΜ της πολυκατοικίας ή του νομικού προσώπου ή της νομικής οντότητας».
6. Το δεύτερο εδάφιο του άρθρου 6 της πιο πάνω απόφασης αντικαθίσταται ως εξής «Ο κάθε μισθωτής θα ανατρέχει στην υποβληθείσα δήλωση και θα προβαίνει στην ηλεκτρονική αποδοχή ή μη της δήλωσης».
7. Έναρξη ισχύος της παρούσας ορίζεται από τη δημοσίευσή της στην εφημερίδα της Κυβερνήσεως.
8. Η απόφαση αυτή να δημοσιευθεί στην Εφημερίδα της Κυβερνήσεως.
Ακριβές ΑντίγραφοΟ Προϊστάμενος του Αυτοτελούς
Τμήματος Διοίκησης
ΣΥΝΗΜΜΕΝΑ :ΥΠΟΔΕΙΓΜΑ
ΠΙΝΑΚΑΣ ΔΙΑΝΟΜΗΣ:
Ι. ΑΠΟΔΕΚΤΕΣ ΓΙΑ ΕΝΕΡΓΕΙΑ
1. ΕΘΝΙΚΟ ΤΥΠΟΓΡΑΦΕΙΟ (με την παράκληση για δημοσίευση αυτής της απόφασης στην Εφημερίδα της Κυβέρνησης)
2. Δ.Ο.Υ.
3. Δ/νση Ηλεκτρονικής Διακυβέρνησης Γ.Γ.Δ.Ε.
4. Δ/νση Παροχής Φορολογικών Υπηρεσιών
ΙΙ. ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ
1. Δ/νσεις και Αυτοτελή Γραφεία
2. Περιφερειακές Διευθύνσεις ΣΔΟΕ
3. Αποδέκτες Πινάκων Β΄ (εκτός των αριθ. 1, 2 και 3 αυτού), Η΄ (εκτός των αριθ. 4, 10 και 11 αυτού), ΚΑ', ΙΕ'
4. Δ/νση Υποστήριξης Ηλεκτρ. Υπηρεσιών
ΙΙΙ. ΕΣΩΤΕΡΙΚΗ ΔΙΑΝΟΜΗ
1. Γραφείο κ. Υπουργού
2. Γραφείο κ. Υφυπουργού
3. Γραφείο κας Γεν. Γραμ. Δημοσίων Εσόδων
4. Γραφεία κ.κ. Γεν. Δ/ντων
5. Γρ. Γεν. Δ/ντή Φορολογικής Διοίκησης
6. Υποδ/νση Α' Άμεσης Φορολογίας -Τμ. Α'(5) Τμ. Β'(5)-Φακ. Τεκμ.(Ι)
7. Γραφείο Επικοινωνίας και Πληροφόρησης Πολιτών (5)
8. Γραφείο Τύπου και Δημοσίων Σχέσεων (10)
